VECĀKO AMATPERSONU SANĀKSME

Rīgā 2019. gada 29. maijā

Sēdes protokols Nr.3

**1. Valsts valodas centra 2019. gada II ceturkšņa tulkošanas plāna apstiprināšana**

Ziņo: Valsts valodas centrs

**2. EK politikas dokumenti par ES tiesību aktu projektiem**

**2.1.COM tabulas apstiprināšana par periodu 04.03.2019.- 12.05.2019.** (**10.-19. nedēļa, 2019**)

Ziņo: Ārlietu ministrija

**3. Par Eiropas Savienības tiesību aktu pārņemšanas un ieviešanas kontroles informācijas sistēmu (ESTAPIKS)**

Ziņo: Tieslietu ministrija

**4. Informācija par Eiropas Parlamenta vēlēšanu rezultātiem un post Sibiu procesiem**

Ziņo: Ārlietu ministrija

**5. Gatavošanās 20.-21.06. Eiropadomei**

Ziņo: Ārlietu ministrija

**6. Padomes maijā un jūnijā**

Ziņo: ministrijas, kas pieteikušās

6.1. 27.05. ES Konkurētspējas padome un iesp. 25.06. Enerģētikas ministru padome

Ziņo: Ekonomikas ministrija

6.2. Ministru diskusija par dezinformāciju 22.-23.05. ES Izglītības, jaunatnes, kultūras un sporta ministru padomē

Ziņo: Kultūras ministrija

6.3. 26.06. ES Vides ministru padome

Ziņo: Vides aizsardzības un reģionālās attīstības ministrija

**7. Likuma vara**

Ziņo: Ārlietu ministrija

**8. Par ESVIS pilnveidotās funkcionalitātes statusu**

Ziņo: Valsts reģionālās attīstības aģentūra

**9.** **Par** **Eiropas Komisijas līdzfinansēto grantu projektu 2019.- 2020.gadam (t.sk. standartu tulkošanas cena)**

Ziņo: Zemkopības ministrija

**10. Atskats uz neformālo VAS 18.04.2019.**

Ziņo: Ārlietu ministrija

Sēdi vada: S. Silkalna, Ārlietu ministrijas Valsts sekretāra vietniece Eiropas lietās.

Sēdes locekļi:

M. Klīve, Ārlietu ministrija

D. Giluce, Aizsardzības ministrija

Z. Liepiņa, Ekonomikas ministrija

E. Šimiņa-Neverovska, Satiksmes ministrija

A. Andžāne, Izglītības un zinātnes ministrija

M. Klismets, Vides aizsardzības un reģionālās attīstības ministrija

S. Catlaka, Kultūras ministrija

I. Tāre, Labklājības ministrija

I. Baļčūne, Zemkopības ministrija

L. Timša, Veselības ministrija

I. Irbe, Finanšu ministrija

I. Silantjevs, Iekšlietu ministrija

K. Pommere, Tieslietu ministrija

A. Bambale, Latvijas Banka

Klātesošie:

S. Rupjā, Ārlietu ministrija

K. Leja, Ārlietu ministrija

L. Cīrule, Ārlietu ministrija

I. Ķīse, Ārlietu ministrija

A. Vēja, Ārlietu ministrija

E. Gošķina, Ārlietu ministrija

I. Prūse, Vides aizsardzības un reģionālās attīstības ministrija

S. Ķipēna, Vides aizsardzības un reģionālās attīstības ministrija

J. Lagzdiņš, Valsts reģionālās attīstības aģentūra

E. Nagle, Satiksmes ministrija

V. Soņeca, Tieslietu ministrija

E. Bārdiņš, Tieslietu ministrija

M. Baltiņš, Valsts valodas centrs

K. Gailīte, Saeimas Eiropas lietu komisija

I. Stepiņa, Latvijas Darba devēju konfederācija

**1. Valsts valodas centra 2019. gada II ceturkšņa tulkošanas plāna apstiprināšana**

Ziņo: M. Baltiņš.

Informācijai: Daļa darba jau padarīta. Drīz tiks sūtīts tulkošanas pieprasījums nākamajam ceturksni.

Nolemj:

1.1. Apstiprināt VVC tulkošanas plānu II ceturksnim.

**2. EK politikas dokumenti par ES tiesību aktu projektiem**

**2.1. COM tabulas apstiprināšana par periodu 04.03.2019.- 12.05.2019. (10.-19. nedēļa, 2019)**

Ziņo: S. Silkalna.

Informācijai: ESVIS ieviests papildinājums COM tabulā − pievienotas jaunas kolonnas: pozīcija un gatavošanas termiņš. Ja pie pamatdatiem nav atzīmēts, ka pozīcija tiks gatavota, sistēma pēc noklusējuma veiks ierakstu, ka pozīcija nav jāgatavo. Ministrijas aicinātas atbildīgi izturēties pret ESVIS kā ES koordinācijas rīku un pārliecināties, ka sniegtā atbilde par pozīcijas gatavošanu atbilst patiesībai, nevis ir sistēmas ģenerēta noklusējuma rezultātā.

Nolemj:

2.1.1. Apstiprināt tabulas par periodu 04.03.2019.- 12.05.2019.

**3. Par Eiropas Savienības tiesību aktu pārņemšanas un ieviešanas kontroles informācijas sistēmu (ESTAPIKS)**

Ziņo: E. Bārdiņš.

Informācijai: 14.05. Ministru kabinetā apstiprināts rīkojuma projekts jaunas sistēmas izstrādei, kura tiks uzsākta ar 2020. janvāri. Tikko uzsāks darbu, aicina citas ministrijas deleģēt pārstāvi. Esošā sistēmā daļa kļūdu novērstas. Aicina ziņot par problēmām.

Nolemj:

3.1. Pieņemt zināšanai TM sniegto informāciju.

**4. Informācija par Eiropas Parlamenta vēlēšanu rezultātiem un post Sibiu procesiem**

Ziņo: S. Silkalna.

Izsakās: Z. Liepiņa, K. Pommere, S. Rupjā, M. Klīve, E. Šimiņa-Neverovska, M. Klismets, I. Prūse, I. Stepiņa, K. Leja.

Informācijai: Piepildījušās prognozes, un šis EP sasaukums būs fragmentētāks nekā iepriekšējais. Augstie amati - politisks process. Klimata jautājumos pēc Sibiu samita notikušas izmaiņas Latvijas pozīcijā par klimata politikas jautājumiem. Latvija ir pievienojusies deklarācijai, kas mudina ES apstiprināt ambiciozu oglekļa mazietilpīgas attīstības ilgtermiņa stratēģiju, kuras mērķis ir līdz 2050. gadam sasniegt klimatneitralitāti. Tāpat šajā deklarācijā arī pausta nostāja, ka 25 % no nākamā ES budžeta jāatvēl klimata mērķu sasniegšanai un jāpanāk saderīguma ar oglekļmazietilpīgu attīstību īstenošana jebkādos ES budžeta ieguldījumos (investē tur, kas nav pretrunā ar klimata mērķiem). Ja savlaicīgi nosaka mērķus un nozares atbalsta, ir iespēja attīstīt industriju, pārdot tehnoloģijas u.c. , gūstot labumu no šī procesa un vienlaikus atbalstot klimata mērķus. VARAM aicina arī IZM pievērst uzmanību šiem jautājumiem − pētniecība ir stūrakmens. Tādēļ saskaņošanai nosūtīta aktualizēta VARAM pozīcija, kuru plānots virzīt apstiprināšanai 11.06.2019. MK sēdē. Papildus informācija - 04.06.2019 Latvijā viesosies Eiropas Komisijas Klimata rīcības ģenerāldirektorāta Klimata stratēģijas direktors Artur Runge-Metzger. par klimata neitralitātes vīziju. Vizītes laikā plānoti vairāki pasākumi – seminārs Saeimā, publiskas diskusijas ES mājā. 04.06.2019 pēc MK sēdes plānots seminārs ministriem. Semināra uzstādījumi - būt daudz ambiciozākiem, meklēt risinājumus nākotnei, nezaudēt laiku. ĀM aicina daudzgadu budžeta kontekstā vērtēt klimata fondu izmantošanu. VARAM norāda, ka nav atsevišķs klimata fonds, bet klimata mērķi ir jāintegrē visās nozarēs.

Nolemj:

4.1. Pieņemt zināšanai ministriju sniegto informāciju.

**5. Gatavošanās 20.-21.06. Eiropadomei**

Ziņo: S. Silkalna.

Izsakās: M. Klīve, E. Šimiņa-Neverovska.

Informācijai: Jūnija Eiropadomē viens no svarīgākajiem jautājumiem būs ES augstie amati. Būtiski panākt vienošanos par amatiem un Komisijas sastāvu pēc iespējas ātrāk. Piekrītam Tuskam, ka ir jāievēro ES Līgumos noteiktais un jo īpaši ģeogrāfiskais balanss. Paredzēts arī apstiprināt Stratēģisko programmu 2019.-2024. gadam. Plānota arī diskusija par ES daudzgadu budžetu 2021.-2027. gadam (MFF). Plānota ES klimata politikas nostājas sagatavošana, t.sk. gatavojoties septembra ANO Klimata samitam. Cīņu pret dezinformāciju esam spējuši uzturēt darba kārtībā visās pēdējās Eiropadomēs. Tagad būtiski, lai diskusijas un darbība turpinātos arī pēc EP vēlēšanām. Iespējams, Eiropadomē tiks iekļauts arī jautājums par ES paplašināšanos. Ceram, ka izdosies panāk vienošanos par pievienošanās ES sarunu uzsākšanu ar Albāniju un Ziemeļmaķedoniju. Nacionālo pozīciju, gatavojoties Eiropadomei, ĀM virzīs uz 11.06.2019. MK.

Nolemj:

5.1. Pieņemt zināšanai sniegto informāciju.

**6. Padomes maijā un jūnijā**

Ziņo: ministrijas, kas pieteikušās

6.1. 27.05. ES Konkurētspējas padome un iesp. 25.06. Enerģētikas ministru padome

Ziņo: Z. Liepiņa.

Informācijai: 27.05.2019. ES Konkurētspējas padomes darba kārtībā bija secinājumu pieņemšana par ES rūpniecības politikas stratēģiju un secinājumi par tūrisma nozares konkurētspēju. 25.06.2019. Padomes darba kārtība nav pieejama, plānoti secinājumi, vienošanās par enerģētikas sistēmu nākotni. Svarīgi sinhronizācijas aspekts un vienoti spēles noteikumi ES un trešajām valstīm.

Nolemj:

6.1.1. Pieņemt zināšanai sniegto informāciju.

6.2. Ministru diskusija par dezinformāciju 22.-23.05. ES Izglītības, jaunatnes, kultūras un sporta ministru padomē

Ziņo: S. Catlaka.

Informācijai: Padomē tika uzsvērta medijpratības loma un platformu caurspīdība. Tiek gaidīta koordinēta pieeja ES līmenī. Īrija aicināja veidot vadlīnijas reklāmas nozarē. Latvija uzsvēra, ka jāizglīto sabiedrība, jāveicina medijpratība, jārada vide, kas atbalsta kvalitatīvu vidi medijiem.

Nolemj:

6.2.1. Pieņemt zināšanai sniegto informāciju.

6.3. 26.06. ES Vides ministru padome

Ziņo: M. Klismets.

Informācijai: Padomes darba kārtība būs jūnijā, piedalīsies ministrs. Tiks skatīta regula par atkārtotu ūdens izmantošanu, par vides jautājumu ieviešanu. Būtiskākais - klimats. 11.06.2019. MK sēdē tiks skatīta atjaunotā pozīcija par EK paziņojumu par klimatneitrālu Eiropu.

Nolemj:

6.3.1. Pieņemt zināšanai sniegto informāciju.

**7. Likuma vara**

Ziņo: S. Silkalna.

Izsakās: E. Šimiņa-Neverovska, K. Pommere, M. Klīve, Z. Liepiņa.

Informācijai: Pēdējo divu gadu laikā ES aktualizējusies diskusija par likuma varas principu ievērošanu un uzraudzību ES. Likuma varas elements ietekmē arī ES daudzgadu budžeta sarunas. Pašlaik tiek virzīti priekšlikumi par jauniem likuma varas mehānismiem, lai noņemtu spiedienu no 7. panta procedūras, piemēram, Vācijas un Beļģijas virzītais *peer review mechanism*. Formāts vēl neskaidrs, notiek darbs neformāli ekspertu līmeni. Latvija uzsvaru liek uz dialogu nevis represijām.

Nolemj:

7.1. Pieņemt zināšanai sniegto informāciju.

**8. Par ESVIS pilnveidotās funkcionalitātes statusu**

Ziņo: J. Lagzdiņš.

Izsakās: E. Šimiņa-Neverovska, D. Giluce, M. Klismets.

Informācijai: 29.05.2019. VARAM notika ministriju sanāksme par Valsts reģionālās attīstības aģentūras izstrādāto ziņojumu “Par valsts informācijas sistēmas darbam ar Eiropas Savienības dokumentiem (ESVIS) funkcionalitātes pilnveidošanu” projektu un protokollēmuma projektu. Ziņojums ir sagatavots saskaņā ar Valsts sekretāru 2017. gada 28. septembra sanāksmes protokollēmuma (protokols Nr. 38, 28.§ “Par valsts informācijas sistēmas darbam ar Eiropas Savienības dokumentiem (ESVIS) funkcionalitātes pilnveidošanu”). Ministrijas aicināja VARAM šodienas VAS AOB daļā informēt par šo ziņojumu. Sistēmai pilnā apjomā jātiek lietotai MK noteikumu izpratnē. Aizsardzības ministrija norādīja, ka informatīvajā ziņojumā ir jālabo pirmajā rindkopā minētā norāde par VAS lomu, kā arī attiecībā uz izmaiņām un papildinājumiem ESVIS. Arī turpmāk VAS ir jāiesaista. Ir nekomfortabla situācija, ka faktiski lēmumus par finansēm pieņem neformālā darba grupā. Iesniedzot dokumentus VSS, tehniskās lietas būtu jāpaskaidro un jānorāda ne tikai saīsinājumi, bet pilns attiecīgo izmaiņu teksts, lai valsts sekretāriem būtu uzskatāmi.

Nolemj:

8.1. VRAA veikt nepieciešamos precizējumus.

**9.** **Par** **Eiropas Komisijas līdzfinansēto grantu projektu 2019.- 2020. gadam (t.sk. standartu tulkošanas cena)**

Ziņo: I. Baļčūne.

Izsakās: Z. Liepiņa, E. Šimiņa-Neverovska, S. Catlaka, S. Ķipēna.

Informācijai: ZM un citas ministrijas iesaistās EM projektā par standartu tulkošanu. Latvijā process notiek caur standartizācijas komiteju. Ministrijas aicina ielikt savā budžetā. EM meklē risinājumus. EM norāda, ka tulkošanas cena 36 EUR + PVN ir atbilstoša un nav pārmērīgi augsta, jo teksts, kas ir jātulko ir ļoti sarežģīts. Aicinājums šo jautājumu ministrijām izrunāt atsevišķā sanāksmē.

Nolemj:

9.1. Pieņemt zināšanai.

**10. Atskats uz neformālo VAS semināru 18.04.2019.**

Ziņo: S. Silkalna.

Izsakās: S. Rupjā, E. Šimiņa-Neverovska.

Informācijai: 18.04.2019. seminārs bija vērtīgs, daudz labu ideju, priekšlikums atkārtot šādu tikšanos 2019. gada septembrī, lai izvērtētu uzlabojumus. Galvenie secinājumi − kopumā ES jautājumu koordinācijas sadarbība vērtēta pozitīvi. Jāturpina uzlabot savstarpēju informācijas apmaiņu, koleģialitāti un savlaicīgu/proaktīvu darbību. ĀM apkopojusi 18.04.2019. seminārā izskanējušās idejas, apkopojums ir neformāls (ĀM aicina iesniegt VAS izvērtējuma apkopojumam komentārus/priekšlikumus līdz 18.06.2019.). Turpmāk VAS plānojam vairāk stratēģiskas diskusijas. Intensīvāk visām ministrijām jāizmanto ESVIS. Rudenī ĀM plāno rīkot mācību semināru ES jautājumos ministriju darbiniekiem. Par sadarbību ar SELK − lūgums, ja bijušas konkrētas situācijas, informēt ĀM.

Nolemj:

10.1. Pieņemt zināšanai.

Ārlietu ministrijas

valsts sekretāra vietniece Eiropas lietās Solveiga Silkalna

Protokolēja Agnese Caune Ārlietu ministrijas Vispārējo un institucionālo jautājumu nodaļas trešā sekretāre, 67015966